Filmes propostos ó mellor filme internacional na 96ª edición dos Óscar

[miniatura|[Jonathan Glazer, director de *The Zone of Interest*, filme gañador desta edición.]]
Esta é unha lista dos filmes propostos na 96ª edición dos Óscar para o **mellor filme internacional**. A Academia das Artes e das Ciencias Cinematográficas (AMPAS) convidou ás industrias cinematográficas de varios países a presentar o seu mellor filme para o Óscar ó mellor filme internacional cada ano dende que o premio foi creado na edición de 1956. O premio é presentado anualmente pola Academia para un filme producido fóra dos Estados Unidos cun diálogo maioritariamente en lingua non inglesa. O Comité do Premio Internacional de Longametraxes supervisa o proceso e revisa todos os filmes enviados.

Na 96ª edición dos Óscar, os filmes candidatos tiveron que estrearse nos cinemas dos seus respectivos países entre o 1 de decembro de 2022 e o 31 de outubro de 2023. A data límite para presentar as propostas foi o 2 de outubro de 2023, e 88 países presentaron un filme. Namibia presentou un filme por vez primeira, mais foi descualificado pola Academia. Un dos trece membros do comité de selección de Hong Kong actuaba no filme, o que a Academia considerou un conflito de intereses. Hong Kong declinou a invitación a escoller outro filme.
* A Fundación do Cinema Faradi, controlada polo goberno de Irán, seleccionou *Negahban-e Shab* de Reza Mirkarimi. A escolla foi criticada pola disidente Asociación de Cineastas Iranianos Independentes, que pediu á Academia que considerase un filme alternativo. Nunha nota de prensa afirmaron: "Durante o pasado ano, os cineastas iranianos foron encarcerados, interrogados e intimidados, e Farabi é unha peza clave na implementación desta severa represión". Sinalaban que *Negahban-e Shab* non reflectía o traballo dese ano dos cineastas de Irán, que estaban a traballar de xeito independente do goberno ou no exilio. 
* Kirguizistán escolleu *Esimde* de Aktan Abdykalykov, mais non foi incluído na listaxe oficial porque foi estreado no país o 18 de novembro de 2022, dúas semanas antes da data posíbel. Kirguizistán declinou a invitación de enviar outro filme, sinalando que as datas de estrea para a selección non se coñecía previamente e polo tanto era imposíbel planear con anterioridade a estrea para a cualificación.
* O Centro de Cinematografía de Kosovo anunciou o 27 de setembro de 2023 que o comité de selección decidira por unanimidade non enviar fimle ningún a pesar de recibir catro propostas: *Actors of Cannes* de Mentor Spahiu, *The Albanian Virgin* de Bujar Alimani, *I Love You More* de Erblin Nushi, e *The Land Within* de Fisnik Maxville. Nunha nota, Maxville dixo que a decisión de non enviar ningún filme "fere o gromo da industria do cinema do noso novo país. É bastante difícil de entender como Kosovo investiu en filmes diferentes... e entón rexeita o investimento de enviar algún —calquera— para mostrar o vibrante novo cinema de Kosovo nos Óscar". Supón a primeira vez que o país non participou desde que comezou a enviar filmes en 2014.
* Os medios estatais de Rusia informaron de que o comité nacional de selección dos Óscar suspendera a súa actividade e non enviaría ningún filme. Un antigo membro do comité dixo que escoller un filme parecería "extremadamente inapropiado" polas sancións internacionais sobre Rusia pola invasión de Ucraína. Rusia xa indicara razóns similares para non enviar un filme o ano anterior.
* A proposta de Taxiquistán, *Melodiya* de Behrouz Sebt Rasoul, Non foi incluída porque o comité do país non fora aprobado previamente pola Academia.

## Notas 
## Véxase tamén 
### Ligazóns externas 
* Páxina oficial dos Premios da Academia